Ákos Birtalan
Ákos Birtalan (natus die 2 Iunii 1962 in oppido Vețca in Mureș circulo, mortuus die 24 Augusti 2011 in Gheorgheni in Harghita circulo) oeconomus et vir publicus Dacoromanicus e natione Hungarica erat.

Munus 
Apud Universitatem Claudiopolitanam oeconomiae studebat atque anno 1985 doctor promotus est.

Cursus honorum 
Postquam regimen Communistarum anno 1989 depositum est, Birtalan ad factionem Unionem Democraticam Hungarorum in Romania (UDMR) accessit et anno 1992 primo legatus ad Cameram Legatorum Romaniae electus est. Quem honorem ad annum 2004 tulit. A die 12 Decembris 1996 ad usque 17 Aprilis 1998 minister periegesis in consilio ministrorum Victoris Ciorbea fuit. Die 24 Augusti 2011 ictu apoplectico mortuus est.

Familia 
Birtalan uxorem duxit atque duos liberos habuit.

Nexus externi 
 Biographia apud situm interretialem Camerae Legatorum Romaniae
 Elogium apus adevarul.ro die 1 Septembris 2011

Notae 

Alumni Universitatis Claudiopolitanae
Oeconomi Romaniae
Legati Camerae Legatorum Romaniae
Ministri periegesis Romaniae